ตลท.เผยรายชื่อ 14 บจ.กรรมการตรวจสอบไม่ครบ 3 ราย หวั่นกระทบความน่าเชื่อถือ
เปิดรายชื่อ 14 บริษัทจดทะเบียน มีคณะกรรมการตรวจสอบไม่ครบตามข้อกำหนดตลท. หวั่นกระทบความน่าเชื่อถือ
1 พ.ย. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) เปิดเผยรายชื่อบริษัทจดทะเบียนในตลาดหุ้นไทยที่มีคณะกรรมการตรวจสอบน้อยกว่า 3 ราย ผ่านระบบสารสนเทศของตลาดหลักทรัพย์ฯในวันนี้ (1 พ.ย.60)
โดย ระบุว่า คณะกรรมการตรวจสอบเป็นผู้มีบทบาทสำคัญต่อบริษัทจดทะเบียนในการกำกับดูแลให้บริษัทจดทะเบียนมีระบบกำกับดูแลกิจการที่ดีจึงกำหนดให้บริษัทจดทะเบียนต้องมีคณะกรรมการตรวจสอบซึ่งประกอบด้วยกรรมการของบริษัทไม่น้อยกว่า 3 ท่าน เพื่อให้เกิดความเชื่อมั่นแก่ผู้ถือหุ้น ผู้ลงทุนและผู้เกี่ยวข้องทุกฝ่าย
อีกทั้งเพื่อให้ผู้ถือหุ้นและผู้ลงทุนทั่วไปได้มีข้อมูลเกี่ยวกับคุณสมบัติของบริษัทจดทะเบียนดังกล่าวตลาดหลักทรัพย์ฯ จึงมีนโยบายเปิดเผยรายชื่อของบริษัทจดทะเบียนที่มีกรรมการตรวจสอบน้อยกว่า 3 ท่านให้ทราบโดยทั่วกันเป็นประจำทุกเดือน โดย ณ วันที่ 31 ตุลาคม 2560 มีบริษัทจดทะเบียน จำนวน 14 บริษัทดังนี้
ตลาดหลักทรัพย์แห่งประเทศไทย
ตลาดหลักทรัพย์ เอ็ม เอ ไอ                                        
อนึ่งรายชื่อข้างต้นไม่รวมบริษัทจดทะเบียนที่ได้รับการผ่อนผันคุณสมบัติการมีคณะกรรมการตรวจสอบตามข้อกำหนดตลาดหลักทรัพย์ว่าด้วยการดำรงสถานะของบริษัทจดทะเบียนเนื่องจากอยู่ระหว่างการฟื้นฟูกิจการตามกฎหมายว่าด้วยล้มละลาย
 